બાજિંગ સરકારે પર્યાવરણ શુદ્ધ રાખવાના હેતુથી કોલસા આધારિત અનેક પાવર પ્લાન્ટ બંધ કરીને નેચરલ ગેસ આધારિત કરી નાખતા, વિશ્વ બજારમાં જે કઈ નેચરલ ગેસ માગ વધી છે, તેમાંનો 33 ટકા માગ વૃદ્ધિ હિસ્સો એકલા ચીનનો છે. ચીનમાં મહત્તમ પાવર પ્લાન્ટ નેચરલ ગેસ આધારિત કરવા છતાં, છેલ્લાં ત્રણ વર્ષથી ઘટી રહેલી કોલસાની માગમાં આ વર્ષે પહેલી વખત વધારો જોવા મળી રહ્યો છે. આ તરફ ભારતની કોલસા માગ વધતા જાગતિક કોલસા વપરાશને પણ પ્રોત્સાહન મળ્યું છે.